Nicolai Benjamin Møller

Nicolai Benjamin Møller (født 7. september 1802 på gården Aakre i Gjerpen, død 11. mai 1860 på Kongsberg) var en norsk sølvverksdirektør og stortingsmann.

 Utdannelse 
Han var sønn av Hans Elonardus Møller (1780–1860) og Inger Aall (1774-1856), søster til godseier og eidsvollsmann Jacob Aall. I 1820 ble han student, tok i 1824 Bergembedsexamen for deretter å gjennomgå praktiske kurs ved Kongsberg Sølvverk. Med offentlig støtte fortsatte han sine bergvitenskapelige studier i Berlin og Freiburg, hvoretter han for sin utdannelses skyld, reiste rundt i flere europeiske land. Halvorsen, J. B.: Møller, Nicolai Benjamin, Norsk Forfatter-Lexicon 1814–1880, runeberg.org. Besøkt 21. april 2014

 Bestyrer og bergmester 
Etter hjemkomsten, ble han i 1826 ansatt som bestyrer av Snarums Koboltverk. I 1828 ble han likeledes bestyrer av Ulefos Jernværk, senere også i en kort periode medeier. I 1836 ble han konstituert som Geschworner og Markscheider ved Kongsberg Sølvverk, hvoretter han i 1840 ble medlem av direksjonen. I 1853 ble han utnevnt til bergmester i søndenfjeldske Bergdistrikt. Halvorsen, J. B.: Møller, Nicolai Benjamin, Norsk Forfatter-Lexicon 1814–1880, runeberg.org. Besøkt 21. april 2014 

Møller var også stortingsrepresentant for Kongsberg  i årene 1842–44. Han er gravlagt på Seminarkirkegården ved Kongsberg kirke, der flere sølvverksdirektører er gravlagt.Nicolai Benjamin Møller (1802-1860), lokalhistoriewiki.no. Besøkt 21. april 2014

 Referanser 

 Eksterne lenker 


Kategori:Bergmestere
Kategori:Stortingsrepresentanter 1842–1844
Kategori:Personer fra Skien kommune